[pic] | KOMISIJA EVROPSKIH SKUPNOSTI |

Bruselj, 28.11.2006

COM(2006) 673 konč.

SPOROČILO KOMISIJE SVETU

Sporočilo o spremembi smernic za pogajanje o sporazumih o gospodarskem partnerstvu z državami in regijami AKP {SEC(2006)1427}

UVOD

OZADJE PREDLOGA |

110 | Razlogi in cilji predloga Cilj sporočila je povabiti Južno Afriko k pridružitvi skupini držav AKP, ki se v Južni Afriki (Južnoafriška razvojna skupnost – SADC) pogajajo o sporazumu o gospodarskem partnerstvu (EPA). |

120 | Splošno ozadje Sporočilo sledi predlogu SADC, predloženem 7. marca 2006, njegova Priloga 2 pa je osnutek odgovora na predlog SADC. Pogajanja ES–SADC o EPA, začeta julija 2004, so bila na tehnični ravni prekinjena leta 2005, ko sta obe strani spoznali, da brez rešitve trgovinskih posledic Sporazuma o trgovini, razvoju in sodelovanju ES–JA za ostale članice Južnoafriške carinske unije ni mogoče začeti nobenega učinkovitega procesa regionalne integracije. V tem okviru predlog SADC želi združiti postopke pregleda STRS in pogajanja ES–SADC o EPA v enoten pogajalski postopek. |

130 | Obstoječe določbe na področju, na katero se nanaša predlog Smernice za pogajanja o Sporazumu o gospodarskem partnerstvu z državami in regijami AKP (Priloga 1, dok. 9930/02) |

141 | Usklajenost z drugimi politikami in cilji Unije To sporočilo bo, če bo sprejeto, pomagalo pri sklenitvi pogajanj ES–SADC o EPA, kar je eden od ciljev Unije. |

POSVETOVANJE Z ZAINTERESIRANIMI STRANMI IN OCENA UčINKA |

Posvetovanje z zainteresiranimi stranmi |

219 | Leta 2006 je na ravni visokih uradnikov potekalo več krogov pogajanj o EPA med EU in SADC glede posledic predloga. |

Zbiranje in uporaba izvedenskih mnenj |

229 | Zunanje izvedensko mnenje ni bilo potrebno. |

230 | Predvideni učinek Priloženi delovni dokument uslužbencev Komisije je predhodna ocena učinka o morebitnih vplivih predlagane spremembe. |

PRAVNI ELEMENTI PREDLOGA |

305 | Povzetek predlaganih ukrepov Predlagano dopolnilo k pogajalskim smernicam je strukturirano: 1. V skladu s predlogom pogajalske skupine SADC EPA, predloženim 7. marca 2006, je treba Južno Afriko povabiti v skupino držav AKP, ki se v Južni Afriki pogajajo o EPA. 2. V primeru, da se s to skupino držav AKP, vključno z Južno Afriko, sklene EPA, bo ta na dan začetka svoje veljavnosti nadomestil trgovinske določbe STRS. 3. Zaradi konkurenčnosti Južne Afrike je treba v zvezi z dostopom blaga na trg ES zanjo ohraniti poseben trgovinski režim. 4. O določbah o dostopu na trg za trgovino med ES in Južno Afriko se bo pogajalo na podlagi določb STRS, temeljile pa bodo na popolni analizi morebitnega vpliva na gospodarstvo EU. Iz pogajanj se lahko izključi določeno število izjem. 5. Za zagotovitev razlikovanja med dvema različnima trgovinskima režimoma na podlagi predhodne ad hoc ocene bo posebna pozornost namenjena vzpostavitvi sistema pravil o poreklu z ustreznimi izvršilnimi ukrepi. 6. Vključeni bodo ustrezni varovalni ukrepi. |

310 | Pravna podlaga Člen 133 Pogodbe o ustanovitvi ES in Smernice za pogajanja o Sporazumu o gospodarskem partnerstvu z državami in regijami AKP (dok. 9930/02 z dne 12. 6. 2002). |

329 | Načelo subsidiarnosti Sporočilo je v izključni pristojnosti Skupnosti. Načelo subsidiarnosti se zato ne uporablja. |

Načelo sorazmernosti Sporočilo je v skladu z načelom sorazmernosti iz naslednjega razloga. |

331 | Predlagana oblika ukrepanja (Dopolnilo k pogajalskim smernicam) je najpreprostejša možna oblika v okviru pogajanj EU–SADC o EPA. |

Izbira instrumentov |

341 | Predlagani instrument: Dopolnilo k pogajalskim smernicam. |

342 | Druga sredstva ne bi ustrezala zaradi naslednjega razloga To je najhitrejši način za obnovitev pogajanj EU–SADC o EPA. |

PRORAčUNSKE POSLEDICE |

409 | Sporočilo ne bo imelo finančnih posledic. |

1. SPOROČILO KOMISIJE SVETU

Sporočilo o spremembi smernic za pogajanje o sporazumih o gospodarskem partnerstvu z državami in regijami AKP

SADC je 7. marca 2006 ES predložil predlog, ki predvideva formalno pridružitev Južne Afrike k SADC EPA. Predlog poudarja dostop do trga, obenem pa zavrača nadaljnja pogajanja o pravilih, povezanih s trgovino. V zameno pa bi bil EU ponujen dostop do vseh članic SACU ( Južna Afrika, Bocvana, Lesoto, Namibija in Svazi – „BLNS “), trenutno opredeljen v STRS, z možnostjo dviga posameznih tarif zaradi upoštevanja možnih občutljivih področij BLNS.

V zvezi s članicami skupine SADC EPA, ki niso države SACU, tj. Mozambikom, Angolo in Tanzanijo („ MAT“ – najmanj razvite države (LDC) in zato koristnice EBA ) pa se predlaga „pogodbeni EBA“ na enostranski podlagi, ki ni skladna s pravili STO.

Predlog sproža naslednja vprašanja: – Ali je treba Južno Afriko sprejeti v EPA? Če da, pod kakšnimi pogoji? – Ali lahko izključimo vse zaveze glede pravil, povezanih s trgovino?

ES meni, da lahko sprejme vključitev Južne Afrike v ES–SADC EPA. Vendar je to sprejetje vezano na določene pogoje in zahteve v zvezi s trgovinskim režimom, ki ga je treba uporabiti v zvezi z Južno Afriko, stanje MAT, področje uporabe prihodnjega sporazuma in opredelitve carinskih olajšav.

Predlog SADC je dobrodošel, ker razjasnjuje vlogo Južne Afrike v pogajanjih in določa nujno podlago za nadaljnjo razpravo in temelji na institucionalno usklajeni in gospodarsko povezani osrednji skupini držav, ki se jo lahko postopno razširi na druge države v regiji. Vendar vključitev Južne Afrike v EPA predstavlja pomemben izziv. JA je najbolj konkurenčno gospodarstvo v regiji in se ga ne more obravnavati kot ostale članice SACU. ES bo morala razlikovati svojo tarifno obravnavo in hkrati ohranjati regionalno enotnost skupine. Glede na različne trgovinske režime bo morala ES zagotoviti izvedljivost ustreznega in strogega sistema nadzora pravil o poreklu in vzpostavitev samostojnega zaščitnega mehanizma, ki bo avtomatično uporabljen v primeru trgovinskih nepravilnosti, povezanih z izogibanjem obveznostim.

Izločitev vseh zavez v zvezi s pravili, povezanimi s trgovino (npr. storitve, vlaganja, vladna naročila, olajšanje trgovine, pravice intelektualne lastnine in konkurenca), bi bilo težko uskladiti s Sporazumom iz Cotonouja. Poleg tega so pravila bistvo razvojne dimenzije vseh EPA. Na teh področjih je očitno, da si ES ne prizadeva za dostop svojih podjetij. Njen cilj je spodbujati regionalno usklajevanje in posebne ugodnosti, tako da bi gospodarski subjekti delovali v okviru predvidljivih, transparentnih in izvršljivih pravil. Postopnost in klavzule o pregledu bi bile pri opredelitvi sprejemljivega paketa pravil EPA sprejemljiv kompromis.

Končno „pogodbeni režim EBA“, kot so predlagale Mozambik, Angola in Tanzanija (MAT), ni skladen s pravili STO, ker ne bi izpolnil zahtev iz člena XXIV GATT in bi tako ustvaril razlikovanje z drugimi koristniki EBA. ES meni, da se teh držav ne sme pustiti ob strani pogajalskega postopka o EPA, saj bi to namesto spodbujanja regionalnega povezovanja, ki je bistvo EPA, privedlo do nadaljnje delitve regije. V vsakem primeru pa je ne glede na končno obliko EPA treba pustiti prihodnji sporazum odprt za države AKP iz te regije, ki bi se želele pridružiti pozneje.

Cilj tega obvestila je pojasniti prednosti spremembe smernic za pogajanja o sporazumih o gospodarskem partnerstvu z državami in regijami AKP zaradi formalne vključitve Južne Afrike v pogajalski proces ES–SADC o EPA, kakor tudi pogojev, povezanih s to spremembo.

Priloga 1 k temu sporočilu je osnutek dopolnila za spremembo smernic za pogajanja o sporazumih o gospodarskem partnerstvu z državami in regijami AKP.

Priloga 2 vsebuje odgovor ES na okvir SADC EPA, predložen 7. marca 2006.

Priloženi delovni dokument uslužbencev Komisije je predhodna ocena učinka, ki na kratko pojasnjuje stanje pogajanj ES–SADC o EPA, težave, ki jih je treba premagati, in s to spremembo povezana gospodarska in institucionalna vprašanja.

Priloga 1

DOPOLNILO K SMERNICAM ZA POGAJANJA O SPORAZUMIH O GOSPODARSKEM PARTNERSTVU Z DRžAVAMI IN REGIJAMI AKP

(dok. 9930/02 z dne 12. 6. 2002)

1. V skladu s predlogom pogajalske skupine SADC EPA, predloženim 7. marca 2006, je treba Južno Afriko povabiti v skupino držav AKP, ki se v Južni Afriki pogajajo o EPA.

2. V primeru, da se s to skupino držav AKP, vključno z Južno Afriko, sklene EPA, bo ta na dan začetka svoje veljavnosti nadomestil trgovinske določbe STRS.

3. Zaradi konkurenčnosti Južne Afrike je treba v zvezi z dostopom blaga na trg ES zanjo obdržati poseben trgovinski režim.

4. O določbah o dostopu na trg za trgovino med ES in Južno Afriko se bo pogajalo na podlagi določb STRS, temeljile pa bodo na popolni analizi morebitnega vpliva na gospodarstvo EU.

5. Za zagotovitev razlikovanja med dvema različnima trgovinskima režimoma na podlagi predhodne ad hoc ocene bo posebna pozornost namenjena vzpostavitvi sistema pravil o poreklu z ustreznimi izvršilnimi ukrepi.

6. Vključeni bodo ustrezni varovalni ukrepi.

Priloga 2

Odziv ES na okvir SADC o EPA, predložen

7. marca 2006

Ozadje

Skupina SADC EPA je 7. marca 2006 predložila naslednji predlog o pristopu k pogajanjem o EPA: Južna Afrika mora sodelovati v pogajanjih o EPA; Mozambiku, Angoli in Tanzaniji je treba dodeliti enostransko obravnavo, podobno obravnavi v zvezi z EBA, na pogodbeni podlagi; dostop do trga je edino vprašanje pogajanj; nova vprašanja je treba reševati s sodelovanjem, vendar brez zaveze v okviru EPA. V zvezi z dostopom do trga se od ES zahteva razširitev obravnave, enakovredne EBA, na vse države, vključno z Južno Afriko. V zameno pa bi bil EU ponujen dostop, trenutno opredeljen v Sporazumu o trgovini, razvoju in sodelovanju ES–JA (STRS), do vseh članic Južnoafriške carinske unije (SACU). Ta ponudba o dostopu do trga za EU pa bi lahko bil pogojena z zvišanji trenutno veljavnih dajatev STRS na številne izdelke zaradi upoštevanja interesov Bocvane, Lesota, Namibije in Svazija (BLNS). Lesotu je treba nameniti posebno pozornost zaradi njegovega statusa najmanj razvite države.

Konfiguracija

Predlog SADC je dobrodošel, ker razjasnjuje vlogo Južne Afrike v pogajanjih in določa nujno podlago za nadaljnjo razpravo in temelji na institucionalno usklajeni in gospodarsko povezani osrednji skupini držav, ki se jo lahko postopno razširi na druge države v regiji.

ES zato lahko sprejme vključitev Južne Afrike v ES–SADC EPA. Vendar je to sprejetje vezano na določene pogoje in zahteve v zvezi s stanjem v Mozambiku, Angoli in Tanzaniji („MAT“), področja uporabe prihodnjega sporazuma in opredelitvijo carinskih olajšav.

ES meni, da bi predlog skupine SADC EPA Mozambik, Angolo in Tanzanijo pustil ob strani pogajanj o EPA in namesto spodbujanja regionalnega povezovanja, ki je bistvo EPA, privedel do nadaljnje delitve regije.

V vsakem primeru pa mora, ne glede na končno konfiguracijo SADC EPA, sporazum ostati odprt za vse države AKP iz regije, ki bi se na podlagi sporazuma pogodbenic želele pridružiti pozneje.

Tržni dostop za blago

Zaradi konkurenčnosti Južne Afrike, zlasti v kmetijstvu, je za Južno Afriko nujno treba odobriti drugačen režim dostopa na trg EU kot za ostale članice EPA.

Tarifna ponudba ES bi temeljila na stanju, ki dejansko že obstaja v določbah STRS na eni strani in določbah iz Cotonouja na drugi strani. Vse nadaljnje tarifne ugodnosti za „BLNS“ in „MAT“ bi bile povezane z izidom pogajanj o EPA in odvisne od prizadevanj teh držav za sprejetje zavez o pravilih, povezanih s trgovino. Razširitev obravnave prostega dostopa na trg na Južno Afriko v bližnji prihodnosti ni predvidena.

STRS mora biti tudi izhodiščna točka za začetek pogajanj o dostopu blaga EU na trg SADC EPA. ES načelno zavrača zvišanje tarif STRS na blago EU, namenjeno za izvoz v Južno Afriko.

ES tudi priznava, da je treba v okviru SACU Lesotu nameniti posebno pozornost zaradi njegovega statusa najmanj razvite države. Za to bo poskrbljeno med pogajanji.

Enostranska in pogodbena obravnava prostega dostopa na trg za Angolo, Mozambik in Tanzanijo ni skladna s pravili STO, ker ne bi izpolnjevala zahtev iz člena XXIV GATT in bi tako ustvarila razlikovanje z drugimi koristniki EBA. Cilj EPA je v največji možni meri doseči neomejen dostop do trga za države SADC EPA (razen Južne Afrike), ob istočasnem priznanju potrebe po reševanju uvoznih režimov za določene občutljive izdelke.

Če se katera koli država odloči, da ne bo izvajala določb o dostopu do trga EPA, bo njena tarifna obravnava temeljila na enostranskem režimu EU GSP (EBA, če gre za državo LDC), ali, v primeru Južne Afrike, na STRS.

Nova vprašanja

V zvezi s področjem uporabe prihodnjega sporazuma ES meni, da se EPA ne sme omejiti zgolj na določbe o dostopu do trga in pustiti ob strani vsa sklicevanja na regulativne zaveze na strani ponudbe (npr. storitve; naložbe; vladna naročila; olajšanje trgovine; pravice intelektualne lastnine; konkurenca; zaposlovanje in okolje). Ta vprašanja so bistvo paketa trajnostnega razvoja EPA in nujna za nadaljnji razvoj v smeri boljšega regionalnega povezovanja. Kadar pomanjkanje zmogljivosti otežuje izvajanje zavez na teh področjih, je treba sprejeti ustrezne ukrepe v okviru instrumentov razvojnega sodelovanja, zlasti v okviru Sporazuma iz Cotonouja, držav članic ali drugih donatorskih programov. Pomoč je mogoča samo ob jasnem sprejetju zavez o pravilih.

ES meni, da bi načelo postopnosti lahko pomagalo opredeliti sprejemljiv paket. Predvsem se je treba osredotočiti na pravila, ki urejajo trgovino, kot so storitve, naložbe in olajševanje trgovine, ter ostala pravila, povezana s trgovino, reševati pozneje.

EPA in STRS

ES se tudi strinja, da je treba pogajalski proces poenostaviti. Tako je treba pregled STRS (glede trgovinskih vprašanj) in pogajanj o EPA združiti v enoten postopek ter se jasno dogovoriti o srečanjih strokovnjakov in visokih uradnikov ter jih jasno strukturirati, s čimer bi se zagotovilo, da zmožnosti držav članic STRS niso presežene. Konec leta 2006 bi se lahko pripravilo srečanje ministrov za zagotovitev političnih smernic tega postopka.